На почетку рата, Рипалс је ангажован у пратњи конвоја, који су превозили трупе из Британије у Француску. Априла 1940. године, Рипалс, заједно са крсташем Ринаун, учествује у Норвешкој кампањи.Проучивши дотадашња борбена дејства, британски адмиралитет је дошао до закључка, да противавионско наоружање Рипалса, није довољно за операције у Европским водама.Као резултат тога, Рипалс је послат на Далеки исток, пошто се сматрало да је јапанска авијација доста слаба. Заблуда овог мишљена, показала се кобном 10. децембра 1941. године, када су Рипалс и бојни брод Принц оф Велс били нападнути од стране великих јапанских ваздухопловних снага, у рејону Куантана. Током више узастопних напада јапански пилоти су погодили Рипалс са неколико торпеда и бомби, услед чега се брод преврнуо а затим и потонуо.